
Kavamatkunnin Tuhaqtitaujukhaq
Akhuurnaqtuq naunaijauti hingaijunun arnanun uvani Kitikmeoni
Aulaqtirvia Ublua:		Saptaiba 11, 2026
Nutqarvikhaa Ublua:	Aakassi 31, 2027
Kitikmeoni, Nunavut	60 sec
Larga Kitikmeot, ikajuqtut aanniarviliaqtunun aullaaqtut munarijauplutik Yellowknife, Northwest Territoriesmi, pidjutiqaliqtut amigaiqtunik inungnik. Tunihimmaariami qajangnaittunik, nakuujunik qilamiujuniklu ikajurutinik, Aanniaqtailinirmut Havagvia ihuaqhaihimajuq aallanik hiniktavikhanik hingaujunun arnanun taaktiliuqhimajut taamna nutaaq hiniktarvikhaq nappaqtiqtautillugu.
Ikajurutikkut inugiangnikkut ajuqhautiqarutit uvani Larga Kitikmeonmi, hingaijut arnat pijaarungnaqhijut munaridjutikhanik uvani Red Deer Aviktuqhimaniani Aanniarviani, Albertami. Taaktiliaqtut tingmipkaqtauniaqtut Edmontonmun agjaqtaulutiklu hiniktarvikhamut uvani Ronald McDonald House-mi, ittuq akiani aanniarviup, qanittuq pihugiami taaktiliarvingmingnut.
Aanniaqtailinikkut munaridjutit ihuaqhaqtauniaqtuq ukunani aihimavingmingni munaqhitkunnin Kitikmeoni uumanilu hingaijunun munaqhiliarvingmun uvani Red Deer Aviktuqhimaniani Aanniarvingmi. Tamaita niridjutikhat hiniktarvikhallu tunijauniaqtut malikhugu una Aanniarviliaqtunut Aullaarutikhainnut Atugakhaq.
Ilihimaluhi taapkuanginnait hivuagut tingmnihimajut Yellowknifemut tadja aullaqtitaunialiqtut Red Deer-mut. Taimaatut aanniaqtuq hivuagut ihuaqhaqtauhimajuq tingmiluni Edmonton-mut, taapkuat ihuaqhaqtauniit aallanguqtihimaittuq.
Apiqhuutikhaqaruvit ihumaalutinikluunniit uvuuna aanniarviliaqtukkut aullaarutingnik ihuaqhaqtauhimajunik, uqaqatigidjavat munaqhitkunni havaktia aullaaqtillutit, uqaqatigiluguluunniit una Havagvia Aanniaqtuliqijikkut hivajautikkut uvani 1-855-438-3003 qaritaujakkut-titiqqidjutikkulluunniit: patientrelations@gov.nu.ca.
Aallanut ilitturipkaidjutinut, takulugu una Nunavut Kavamangani qaritaujakkuurutaa.
###
Tuhaqtipkkainikkut Uqarvigijakhaq: 
Charmaine Deogracias
Tuhaqtipkainikkut Ajuittuq
Aanniaqtailinirmut Havagvia
867-975-5712
cdeogracias@gov.nu.ca
ᑭᒃᑯᑐᐃᓐᓇᕐᓄᑦ ᑐᓴᕋᑦᓴᐃᑦ ᐊᑐᐃᓐᓇᐃᑦ ᐃᓄᒃᑎᑐᑦ, ᖃᓪᓗᓈᑎᑐᑦ ᐃᓄᐃᓐᓇᖅᑐᓐ ᐅᐃᕖᑎᑐᓪᓗ ᐅᕙᓂ www.gov.nu.ca.
Public Service Announcements are available in Inuktitut, English, Inuinnaqtun and French on www.gov.nu.ca.
Kavamatkunnin Tuhaqtitaujukhat hailihimajun Inuktitut, Qablunaatun, Inuinnaqtun Uiuitullu uvani www.gov.nu.ca.
Les messages d’intérêt public sont disponibles en inuktitut, en anglais, en inuinnaqtun et en français au www.gov.nu.ca.

